
Kemijska energija 





Električna energija 








ŠTO JE ENERGIJA? 


Energija je sposobnost vršenja radnje. Plamen ispod lonca mi- 
jenja vodu u paru, a pritisak pare diže poklopac. Ta radnja 
zove se energija. Za vrijeme oluje drvo pada na brvnaru i 
raznosi je na komade. lako razoran, to je ipak učinak proizveden 
padom drva. Količinu energije svih tih jednostavnih radnji moguće 
je izmjeriti (npr. pad stijene niz greben). Sila na jedan kilo- 
gram iznosi 10 njutna (newton-N jedinica sile tj. sila koja masi 
od 1 kg daje ubrzanje od 1 m/s*). Pretpostavimo da stijena 
teži točno jedan kilogram (sa silom od 10 njutna) i da je greben 
visok 40 metara, tada je iznos potencijalne energije stijene 400 
njutnmetara (oznaka Nm-jedinica za mjerenje rada što ga izvrši 
sila od 1 njutna na putu od 1 m). Njutnmetri su također po- 
znati pod imenom džuli (engl. joule-J-jedinica za mjerenje ener- 
gije i rada što ga izvrši sila od 1 njutna na putu od 1 m), 
tako da za isti primjer možemo reći i 400 džula. Energija se 
može mijenjati iz jednog oblika u drugi. Drvo koje pada ne 
proizvodi samo iverje, što je mehanička energija, nego svojom 
bukom prouzrokuje i zvučnu energiju. Trenjem drva razvija se 
i toplinska energija. Drvosječa udarcem sjekire izaziva iskre, 
što je svjetlosna energija, a isto tako toplinsku i mehaničku 
energiju. Energija se ne može uništiti, ali, kao što smo već 
spomenuli, može prijeći iz jednog oblika u drugi. 

oi središta Sunca iznosi 20,000.000%C, ali od toga Zemlja primi samo mali 
otak. 


ŠTO JE SNAGA? 


Snaga je obavljena radnja u jedinici vremena. Da bismo odredili 
koliko snage je u nešto utrošeno upotrebljavamo njutn-metre 
ili džule i dijelimo ih s vremenom utrošenim za taj određeni 
posao. Npr. dječak nosi psa koji je težak 1 kg uza stube na 20 m 
visine, i on troši radnju u iznosu od 20 njutn-metara (ili 20 
džula) što je 1 kg pomnožen s 20 m. Ako mu treba 10 sekundi 
da odnese psa, tada on radi 2 džula na sekundu _ ili 2 vata 
(oznaka W-wat jedinica za mjerenje snage po J. Wattu). Drugim 
riječima, dječakova snaga iznosi 2 vata. Prije se to mjerenje 
nazivalo konjska snaga, a taj naziv se gotovo više i ne upo- 
trebljava. Danas se konjska snaga iskazuje kao 750 vata ili 750 
džula u sekundi. Najveću primjenu snage nalazimo pri upotrebi 
kotača. | 


Dječak nosi psa teškog 1 kg uza stube na 
visinu od 20 m i vrši radnju u iznosu od 20 
džula, : ' 





KOLIKO JE VAŽNO SUNCE? 


Da nema Sunca, na Zemlji ne bi bilo života, jer bi bila u ne- 
prekidnom mraku. Sunce je prepuno energije, ali samo manji 
njezin dio stiže do Zemlje. Ta energija zove se sunčana _ ili 
solarna. Premda u malom iznosu ta energija je dostatna da 
biljke rastu, da se voda isparuje i pada kao kiša te da je 
čovjek iskorištava pretvarajući je u električnu ili mehaničku ener- 
giju. Sunčana energija putuje 93,000.000 milja da bi stigla na 
Zemlju, a za to joj je potrebno manje od 10 minuta. Sunčana 
je energija valna energija. Daje nam toplinu potrebnu za život 
ljudi i biljaka. Čak su i izumrle biljke iz prošlosti nakupile 
sunčanu energiju i danas ih iskorištavamo u obliku ugljena _ ili 
nafte. 


OTKUDA NAŠE TIJELO DOBIVA ENERGIJU? 


Ljudsko tijelo dobiva energiju iz goriva koje se zove hrana. Ta 
hrana, biljna ili životinjska, sastoji se od ugljika, vodika i još 
drugih kemijskih spojeva važnih za život. Tijela ljudi i životinja 
poput strojeva su koji za pogon trebaju gorivo. Hrana ne služi 
samo za pogon tijela nego i za njegov rast i razvoj. Novo- 
rođenče je teško svega nekoliko kilograma, a ta će se težina, 
kad odraste, znatno povećati. Šećer koji jedemo pretvara se u 
glukozu, i pri njenom sagorijevanju razvija se toplina tijela. 
Jedan dio glukoze u obliku glikogena ostaje pohranjen u masnom 
tkivu. Ta će se zaliha potrošiti kad tijelu bude potrebna toplina. 






(69) Potencijalna energija 


Q Kinetička energija 


Ovaj crtež dječaka na ljuljački pokazuje kako se potencijalna energija u najvišoj točki 
vraća u kinetičku energiju kad se dječak njiše naprijed—natrag. 


KAŽI MI NEŠTO O KINETIČKOJ ENERGIJI... 


Kad govorimo o energiji, znanstvenici pomišljaju na potencijalnu 
energiju: na sposobnost da se obavlja radnja, ili na kinetičku 
energiju: na sposobnost tijela da se kreće. Zamislimo spiralnu 
oprugu kad je napeta i kad se otpusti. Ona ima potencijalnu 
energiju, a u času otpuštanja ta se energija pretvara u kinetičku. 
Prije opisano drvo koje se ruši ima najprije potencijalnu energiju 
pred početak pada, ali, čim počne padati, ta se energija pret- 
vara u kinetičku. Svaki objekt ili tijelo koje se kreće ima ki- 
netičku energiju i sposobno je da obavlja radnju. 





ŠTO JE RADIJACIJA ILI ZRAČENJE? 


Zračenje je kretanje energije kroz svemir ili Zrak. Sunčana to- 
plina i svjetlost oblici su radijacije. Uz vidljivo svjetlo postoje još 
druge nevidljive vrste radijacije: ultravioletne zrake, rendgenske 
zrake i elektro-magnetski valovi bez kojih ne bismo imali radio 
ni televiziju. Riječ radijacija znači zračenje. Kao što znamo, 
postoje zrake koje možemo vidjeti, npr. zrake svjetlosti, ili one 
Koje možemo osjetiti, a to su toplinske zrake. Postoje i druge 
nevidljive zrake. U prirodi se nuklearno zračenje nalazi u ra- 
diju ili uranu, a također na Zemlju dopire i iz svemira. Čovjek 
može izazvati radioaktivnost ili nuklearno zračenje eksplozijom 
atomske bombe ili u određenim znanstvenim institutima. 





Ako se kartica naglo izmakne, novčić ostaje gdje jest zahvaljujući inerciji i, ostavši 
bez oslonca, pada u čašu. 


ŠTO JE INERCIJA? 


Ako sjedite u autobusu i kondukter dođe da naplati kartu, ustat 
ćete da biste izvadili novac iz džepa. Odjednom autobus naglo 
staje, i vi ste bačeni naprijed. To je, kako kažu znanstvenici, 
zbog inercije. Kamion natovaren trupcima kreće se prilično brzo. 
Najednom vozač, ugledavši opasnost, naglo koči, a trupci padaju 
na cestu. | to se događa zbog inercije. 

Isaac Newton, fizičar koji je odredio zakone gibanja, rekao je da 
po zakonu inercije predmet u stanju mirovanja želi zadržati 
taj položaj dok predmet u kretanju želi zadržati opet to stanje s 
istom brzinom sve dok na njega ne djeluje druga sila. 


ŠTO JE NEPREKIDNO ILI PERPETUALNO. GIBANJE? 


Ideja neprekidnog gibanja, bilo bi kretanje stroja, jednom stav- 
ljenog u pogon, da radi bez zastoja, i bez korištenja dodatne 
energije. To je pogrešna predodžba, jer se zasniva na pretpo- 
stavci da bi stroj morao dati više energije nego što je u nj 
uloženo. Ipak, uvijek je bilo zanesenjaka koji su nastojali izu- 
miti perpetuum mobile — stroj koji bi radio vječno. Nitko ne 
može postići takvo neprekidno kretanje, jer trenje i otpor apsor- 
biraju energiju. 

Ima jedna stara ideja o neprekidnom dovođenju i odvođenju 
vode u posudi. Naime, sa dna posude cjevčicom bi se voda 
odvodila, a na vrhu posude vraćala. Ali to je potpuno nemoguće, 
jer voda u cjevčici staje čim dostigne razinu vode u posudi. 


ŠTO JE MAGNETIZAM 
I ELEKTRIČNA ENERGIJA ? 


Magnetizam je svojstvo tvari da privlače 
željezo. U prirodi se javlja u magnetitu, 
a postoje i druge kovine koje se mogu 
magnetizirati: željezo, čelik, nikal i ko- 
balt. Najbolje se može magnetizirati že- 
ljezo kad ga trljamo drugim magnetom. 
To trljanje usmjerava sve molekule že- 
ljeza u jednom pravcu, i, što se više trlja, 
magnetizam je jači. Ako željeznu šipku 
omotamo žicom pa kroz žicu pustimo 
električnu struju, željezna će se šipka 
magnetizirati. To je onda elektro-magnet. 
Električnu energiju najbolje ilustrira blje- 
sak munje, ali se ona dobiva i drukči- 
je: iz baterija, ili mijenjanjem mehaničke 
energije u električnu, kao u hidrocentra- 
lama. Električna energija može se pre- 
tvoriti u toplinsku, mehaničku ili svjetlos- 
nu energiju. 








Magnetit je prirodan mag- 
net, ali postoje kovine koje 
se mogu magnetizirati ako 
ih trljamo drugim magne- 
tom. Tada će privući pred- 
mete poput čavlića. 

KAŽI MI NEŠTO O KEMIJSKOJ ENERGIJI... 


Kemijska energija vidljiva je pri go- 
renju tvari kad se molekule spajaju 
s molekulama kisika. To vezanje 
kisika proizvodi toplinu koju osjeća- 
mo kad smo blizu plamena. Naše 
tijelo proizvodi fizičku energiju iz 
kemijske energije koju nam daje 
hrana. Kemijska energija u hrani 
nastala je opet iz svjetlosne ener- 
gije Sunca. Svaka promjena koja 
pogađa molekule zove se kemijska 
reakcija ili promjena. 

Voda na primjer ne može gorjeti. 
Svaka molekula vode sadrži dva 
atoma vodika i jedan atom kisika. 
Kad to ne bi bilo tako, vodik bi 
izgorio, 


Hrana sadrži kemijsku energiju koju 
naše tijelo pretvara u fizičku ener- 
giju. 


ŠTO JE TOPLINSKA ENERGIJA ? 


Mnogi uređaji koje svakodnevno koristimo kod kuće temelje se 
na toplinskoj energiji. Tako npr. kućanska pomagala: grijalica, 
glačalo, centrifuge itd. U tim slučajevima promijenili smo elek- 
tričnu energiju u toplinsku. Toplinska energija proizvodi se na 
razne načine. Tako kućni bojleri, kojima kao gorivo služe ugljen, 
električna energija, plin ili nafta, zagrijavaju vodu, a ona se 
cijevima razvodi po cijeloj kući i zagrijava je. Električne se 
žice zagriju kad struja duže vrijeme prolazi kroz njih. Tanja 
će se žica brže zagrijati i, ponekad čak i rastopiti. Za deblje, 
čvršće žice trebat će mnogo više struje da se ugriju. 

ŠTO JE ATOMSKA ENERGIJA ? 


Atomska energija je sadržana u atomu. Atomi su vrlo sitni dje- 
lići materije koji se opet sastoje od još sitnijih dijelova. Atom 
ima središnju jezgru, koja je sastavljena od protona i neutrona. 
Oko jezgre kruže elektroni, i to sve zajedno čini atom. Svi 
elementi sastoje se od atoma. Prema broju protona, neutrona | 
elektrona u atomu, određuje se kamo koji element pripada. Na 
primjer, kisik sadrži po 8 protona, neutrona i elektrona, a helij 
samo od svakog po dva. Neko se vrijeme vjerovalo da je atom 
najsitniji dio materije, i da ga je nemoguće razbiti. Danas znamo 
da je atom sastavljen od još sitnijih djelića, i da se može 
cijepati bombardiranjem u ciklotronu pomoću protona i neutrona. 
| ne samo to: atomi međusobno cijepaju jedan drugog, što se 
naziva lančana reakcija. Najvredniji element u primjeni je uran 
koji se upotrebljava u nuklearnim istraživanjima i atomskim cen- 
tralama. Pri cijepanju atoma oslobađa se toplina uz prisutnu 
radijaciju, i to je nuklearna energija. 





Kad je atom bombardiran 
protonima i neutronima, on 
ne samo da se sam cijepa, 
nego se atomi cijepaju me- 
dusobno, što se zove lan- 
čana reakcija. 

ŠTO JE NUKLEARNI REAKTOR ? 


Nuklearni reaktor je sprava ili aparat za proizvodnju nuklearne 
energije bilo za miroljubive svrhe, kao što je atomska centrala, 
bilo za izradu. atomskog oružja. U najjednostavnijem obliku reak- 
tor je velik blok grafita s izbušenim rupama za štapove urana 
(U,,s) Smještene u aluminijske cijevi. Uran je zapravo gorivo koje 
oslobada energiju kad se bombardira neutronima. Zatim dolazi 
do lančane reakcije koja se nastavlja, sve dok se reaktor ne 
zaustavi, i to pomoću umetanja štapova kadmijuma. Kadmij brzo 
apsorbira neutrone koji bombardiraju atome, i tako se lanac 
prekida. Kad se želi opet uključiti reaktor, jednostavno se izvade 
kadmijumski štapovi. 

Nuklearni reaktori moraju biti dobro zaštićeni, jer stvaraju opasnu 
radijaciju. Iz nuklearnog goriva urana stvara se novi element 
plutonij. Svi nuklearni reaktori moraju imati grafitne šipke da bi 
se smanjila brzina neutrona. Umjesto grafita može se upotrijebiti 
tzv. teška voda koja se razlikuje od obične vode po tome, što 
atomi vodika u njoj imaju u jezgri neutron i proton, dok atomi 
obične vode imaju samo proton. 


NA KOM PRINCIPU DJELUJE ATOMSKA BOMBA? 


Princip djelovanja atomske bombe do danas je još nepoznanica, 
o tome možemo govoriti samo općenito. Bomba se temelji na 
postavci da se atomi određenih elemenata, i to naročito U,.. 
ili plutonija počinju cijepati čim dio elementa dostigne kritične 
razmjere. Zbog toga se djelići goriva (U... ili plutonija) drže u 
malim, bezopasnim količinama. Zamislimo da se gorivo bombe 
podijeli na četiri dijela poput naranče. Svaki je komad sam 
bezopasan, ali spojeni dobivaju snagu kojom započinje lančana 
reakcija. Sastavni dijelovi drže se dakle odvojeno. Kad se bomba 
želi aktivirati, dijelovi se spoje. To potakne lančanu. reakciju, 
atomi se počinju cijepati i cijepaju se dotle, dok sve zajedno 
ne eksplodira sa strahovitim rezultatom. To je takozvana nukle- 
arna fisija, a zbiva se u A-bombi. 

ODAKLE SE DOBIVAJU PLUTONIJ | URAN? 


Uran je tvrd, srebrnasto-siv radioaktivni element. Otkrio ga je nje- 
mački kemičar Martin Klaproth 1789. pri pokusima s uranovim 
smolincem. To je zapravo uranov oksid u spoju s ostalim mine- 
ralima: olovo, kalcij, željezo, bakar ili bizmut. Druga bogatija 
ruda je uranit. Te se rudače u malim količinama nalaze po 
cijelome svijetu, ali su glavna nalazišta u Kanadi, Zairu, Ceho- 
slovačkoj, Sjedinjenim Američkim Državama i Južnoj Africi. Plu- 
tonij je novi element stvoren prvi puta 1940. u ciklotronu u 
Americi kao rezultat bombardiranja urana u nuklearnom reaktoru. 
On je radioaktivan poput urana, i za jednu od bombi bačenih 
u drugom svjetskom ratu, bio je kao gorivo upotrijebljen plutonij. 





Ugljen je rezultat stoljetnog pritiska na ostatke izumrlih biljaka i životinja. 

ŠTO JE UGLJEN? 


Ugljen je crni mineral biljnog porijekla, većinom sastavljen od 
Karbona i malih količina minerala. Da bismo shvatili porijeklo 
ugljena, moramo se vratiti 250,000.000 ili 300,000.000 godina 
unatrag, u doba velikih šuma izumrlih biljaka i životinja. Gi- 
gantske paprati, crvotočine i gljive rasle su u golemim koli- 
činama oko močvara. Drveće i biljke padali su u močvare, 
mulj ih je pokrivao, i taj je proces trajao milijune godina. 
Pijesak i mulj prekrili su izumrlu vegetaciju. Iz godine u godinu, 
iz stoljeća u stoljeće, iz tisućljeća u tisućljeće vegetacija se 
taložila. Toplina je djelovala da od biljnih tvari nastane tvrd 
crni karbon, a on se za tih milijuna godina pretvorio u ugljen koji 
mi danas upotrebljavamo kao gorivo. 

Treset također služi kao gorivo, a čini prijelaznu fazu u pro- 
cesu stvaranja ugljena. To je biljna tvar koja je potonula. u 
močvare. U tresetu se još vide ostaci biljaka. Ugljen je u 
početku bio isto takav, ali je, za razliku od treseta, ostao duže 
pod zemljom, pa je tvrđi. Ponekad čak i u komadu ugljena 
možemo primijetiti obrise paprati i drugog bilja iz prethistorijs- 
kog doba. 


KOLIKO IMA VRSTA UGLJENA? 


Vrste ugljena razlikuju se-po sastavu. Bolji ugljeni sadrže više 
karbona, a manje ostalih primjesa. Dobar ugljen nalazi se du- 
boko pod zemljom. Najbolja vrsta ugljena, i jedan od najtvrđih 
jest antracit, koji polako gori slabim svijetloplavim plamenom. 
Postoji još takozvani bitumenski ugljen, koji se upotrebljava u 
domaćinstvu i za proizvodnju koksa, i ugljenog plina, a nalazi 
se u velikim dubinama. U višim slojevima i pod manjim pritis- 
KOM stvara se lignit ili smeđi ugljen. Lako se drobi i lako je 
zapaljiv, pa se mora dobro paziti pri njegovu uskladištenju. 
To je meki ugljen. Još je tvrđi i od antracita grafit, koji služi 
samo za proizvodnju olovaka. 

KAŽI MI NEŠTO O UGLJENOKOPU ... 


Kako je ugljen nastao od izumrlih biljaka i šuma, nije čudno 
da ga danas nalazimo u slojevima Zemlje. Slojevi biljnog po- 
krova slagali su se jedan na drugi. Zbog raznih geoloških. pro- 
mjena dubina je tih slojeva različita. Negdje mogu biti neko- 
liko stotina metara duboko, a negdje su opet pri samoj površini. 


ŠTO DOBIVAMO OD UGLJENA? 


Osim što se upotrebljava kao gorivo, ugljen može služiti za 


dobivanje mnogih drugih proizvoda. Npr., 1 tona ugljena dat će: 


oko 368 kubičnih metara plina, tri četvrtine tone koksa, 68 | 
katrana i nafte, 11,5 kg amonijskog sulfata. Osim toga, od ug- 
ljena se još mogu dobiti: kreozol za impregnaciju drva, benzol 
za proizvodnju plastika, boja, kemikalija za proizvodnju filmske 
vrpce, eksploziva, i sintetičnih guma. Amonijak, dobiven također 
od ugljena, upotrebljava se za gnojivo, dušičnu kiselinu i za eksplo- 
zive. Lakovi, boje, emajl i lijekovi dobivaju se od nafte iz ugljena, 
.a od naftalena proizvode se insekticidi, boje i plastika. 


ŠTO JE UGLJENI PLIN? 


Ugljeni plin je nusprodukt, koji nastaje destilacijom ugljena ili 
izgaranjem koksa u talionicama željeza. Ta smjesa sastoji se od: 
vodika, metana, ugljičnog dioksida, monoksida i dušika. William 
Murdock, koji je izumio plinsko svjetlo, izveo je svoj pokus u 
običnom čajniku. U čajnik je stavio komad ugljena, ugrijao ga 
iznad plamena, i«otkrio da plin izlazi kroz grlić van, gdje se 
mogao zapaliti. Razumije se, da je današnja proizvodnja potpuno 
drukčija. Ugljen se žari u pećima, a plin što izlazi ispire se i 
pročišćuje. 

. POKAŽI MI KAKO | 
IZGLEDA RUDNIK UGLJENA ? 







Postrojenje za vuču 





Zgrada pri ulazu u okno 





U rudniku su potrebna najmanje dva okna, svako s uređajima za dizala. Jedno služi 
za ulazak u jamu, a drugi za izlazak iz jame. Iz okna se granaju prokopi do čeonih 
otkopa. Transportnim sredstvima ugljen se doprema do okna. 

KAŽI MI NEŠTO O PRIRODNOM PLINU... 


Poput ugljenog plina, ni prirodni plin nije čist, nego se sastoji 

od nekoliko plinova. To su obično metan, ugljični dioksid, ugljični 
monoksid, nitrogen, vodik i helij. Dobiva se iz podzemnih nala- 
zišta ili ispod mora, a ponekad ga nalazimo gdje sam izlazi iz 
zemlje. Jako je zapaljiv, ali, za razliku od ugljenog plina, ne 
djeluje otrovno kad se udiše. Prirodni plin upotrebljavao se 
neko vrijeme kao zamjena za ugljeni plin — obično nazivan 
gradski plin. Prirodni plin nalazi se i u blizini naftonosnih polja. 
U posljednje vrijeme otkrivena su nalazišta u Sjevernom moru. 


ŠTO JE ELEKTRICITET? 


Elektricitet potječe od grčke riječi elektron što znači jantar. Prije 
2 500 godina Grk Tales trljao je komad jantara o svoj rukav, i 
primijetio kako naelektrizirani jantar privlači perje. Tales nije znao 
da je posrijedi elektricitet. U 16. stoljeću nastavio je s tim po- 
kusima William Gilbert. Tek 1897. ustanovljeno je da je elektricitet 
strujanje elektrona od negativnog pola prema pozitivnom polu. 
Elektroni, sitne čestice oko atoma, okruženi su električnim poljem, 
i to polje odbija elektrone jedan od drugoga. Drugim riječima, 
elektroni odbijaju jedni druge i nikad se ne dotaknu. Elektroni 
imaju negativne električne naboje, ali svaki atom sadrži i jednaki 
broj protona, koji imaju pozitivne naboje. Pozitivni i negativni 
naboji poništavaju jedni druge, pa je atom neutralan bez elek- 
tričnog naboja. Znamo iz proučavanja atomske energije da u 
slučaju izdvajanja elektrona _ — koji je negativno nabijen — 
protoni brojčano nadmaše elektrone. Rezultat je toga pozitivno 
nabijeni atom. U komadu kovine atomi su poslagani jedan uz 
drugi, pa ako izbijemo jedan elektron iz atoma, on skoči na 
drugi atom. Taj drugi atom sada je negativno nabijen, zbog toga 
dodatnog elektrona. Takvo izbacivanje elektrona s jednog atoma 
na drugi nastavlja se u beskonačnost. Zato u komadu kovine 
imamo negativnu struju elektriciteta. 

Prvi dinamo koji je napravio Mi- 






chael Faraday sastojao se od jed- 
nostavne bakrene ploče smještene 
između dvaju polova potkovičastog 
magneta. 


KAKO IZAZIVAMO ELEKTRICITET? 


Elektricitet nastaje pri pretvaranju mehaničke energije u električnu 
energiju, pomoću dinama koji je konstruirao Michael Faraday 
na početku 19. stoljeća. Prvi dinamo ili električni generator sas- 
tojao se od jednostavne bakrene ploče ugrađene izmedu dvaju 
polova potkovičastog magneta. Faraday je montirao malu ručicu 
na ploču, i pri okretanju ploče primijetio je da se stvara elek- 
trična struja između ruba ploče i osovine. Struja je prolazila s 
ploče na osovinu dvjema žicama od kojih je jedna dodirivala 
ploču, a druga osovinu. Kad se ručica okrenula, a dvije se žice 
spojile, pojavila se iskra. Današnji je dinamo mnogo veći, iako 
je princip _ isti. Potrebna je samo pokretačka snaga, a to može 


biti parni, benzinski ili dizel stroj. Kad se dinamo pokrene, nas- 
taje elektricitet, a Faradayeve dvije žice — pozitivni i negativni 
pol — veliki su kablovi na golemim generatorima. 

Na lijevoj strani crteža vidimo elektrone usmjerene u istom pravcu uslijed djelovanja 
napona. 








21 


ŠTO JE AC I DC? 


Ta su slova skraćenice za izmjeničnu — AC (eng. alternating 
current) i istosmjernu - DC (eng. direct current) struju. Običan 
dinamo proizvodi struju koja teče samo u jednom smjeru od 
negativnog prema pozitivnom polu. To je istosmjerna struja, koja 
slabi pri vođenju na veće udaljenosti 

Izmjenična je struja mnogo korisnija. Posredstvom generatora 
proizvodi se izmjenična struja. Ako u zatvoreni strujni krug pri- 
Ključimo žarulju, ona će se kod promjene pravaca paliti i gasiti. 
Ta promjena pravaca je tako brza, da se to ne može ni vidjeti. 
Svaka promjena zove se herc i obično ima 50 herca u sekundi, 
tj. naša će se žarulja zapaliti i ugasiti 50 puta u sekundi. 


ŠTO JE TRANSFORMATOR? 


Transformator je pretvarač napona i jakosti izmjenične struje. 
U generatorima izmjenične struje, jakost i napon mogu lako biti 
povećani ili smanjeni. Budući da se pri prolaženju struje kablo- 
vima gubi napon, inženjeri su pronašli da se najbolje prenosi 
struja visokog napona. Taj napon može biti 15 000 volti pa i veći, 
a to je previše za domaćinstva. Stoga se napon mora smanjiti 
na 250 volti, a to se čini pomoću transformatora. 


Prvi transformator sastojao se od dva svitka žice oko mekog že- 
ljeza. Izmjenična struja iz generatora poteče kroz jedan navoj, 
tj. primarni navoj, i stvori magnetsko polje oko njega. Budući da se 
struja izmjenjuje stvara se i nestaje magnetsko polje po dvaput 
u svakom ciklusu. Magnetsko polje oko primarnog navoja kreće 
se naprijed i natrag kroz tzv. sekundarni navoj, i ondje stvara 
napon. Sto ima više zavoja žice na sekundarnom navoju, to će 
napon biti veći. Ako napon želimo smanjiti, sekundarni navoj 
mora imati manje navoja žice. : 

Vrata brane — Jednostavan presjek hidroelektrane 

ŠTO JE HIDROCENTRALA? 


Kao što znamo, generatoru je potrebna neka snaga da ga po- 
krene kako bi proizveo elektricitet. U hidroelektranama genera- 
tore pokreće snaga vode. Zato hidrocentrale moraju biti smještene 
na određenom položaju riječnog toka. Najjednostavniji je primjer 
vodene snage vodenica, gdje voda okreće kotač. Kotač pokreće 
mlinski kamen koji melje žito, a možemo ga usporediti s ge- 
neratorom. 

Hidrocentrala se služi snagom vodenog pada, za pokretanje 
turbina.Snagom koju joj daje pad, voda se sručuje na turbine 
i okreće ih preko njihovih lopatica. 

Na turbinsku osovinu spojen je rotor, koji je omotan navojima 
žice. Okretanjem te osovine unutar statora proizvodi se visoki 
napon koji se tada pomoću transformatora povećava ili smanjuje. 


PRIMARNI SEKUNDARNI 











Izlazni 
napon 





Ulazni 





Jednostavan crtež 
prvog transformatora 

POKAŽI MI SUHE | VLAŽNE GALVANSKE ČLANKE... 


UNUTRAŠNJOST SUHOG GALVANSKOG ČLANKA: 

Baterija od 


Pozitivno šest članaka 


zanata 


Negativno 


Presjek pokazu- 
je šest pari gal- 
vanskih pločica 
unutar 12-voltne 
automobilske 

baterije. Lijevo 
vidimo olovne 

pločice u elek- 
trolitnoj otopini. 


Pojedinačni suhi galvanski članci proizvode 1,5 volti, ali nekad je potreban veći napon 
pa se tada više njih spoji zajedno. Neke se baterije zovu suhe a druge vlažne, ali i jedne i 
druge rade slično. Sekundarni galvanski članci ili akumulatori (automobilske baterije) 
ne proizvode vlastiti elektricitet, nego ga moraju crpsti iz drugog električnog izvora. 

NA KOJEM PRINCIPU RADI BATERIJA ? 


Baterija je sastavljena od galvanskih članaka koji zajedno proiz- 
vode električnu struju. Članci su međusobno povezani, tako da 
se njihova snaga može iskorištavati iz dvaju ishodišta. Postoje 
dvije vrste galvanskih članaka — primarni i sekundarni. Pri- 
marni proizvode elektricitet pomoću kemijske reakcije. Vanjsko 
je kućište od cinka koji čini negativni pol. Pozitivni je pol grafitni 
štapić u sredini, okružen amonijačnom smjesom. Galvanski članak 
zalit je katranom. Odrede se dva ishodišta izvan kutije, jedan 
kao negativan, spojen na vanjsko kućište, i drugi spojen s 
grafitnim štapićem, kao pozitivan pol. Kad se ishodišta spoje, 
počinje kemijska reakcija. Amonijačna sol počinje nagrizati me- 
tal, i tako se stvara električna struja. 


ŠTO U ZNANOSTI ZNAČI RIJEČ »SUPROTNO« 


Ako se dva magneta odvojeno uravnoteže, jedan će se okrenuti 
| pokazivati na sjever, a drugi na jug. Ako dva magneta sta- 
vimo zajedno, tako da oba pokazuju sjever, oni će se jedno- 
stavno odbiti jedan od drugoga. Ako to ponovimo, tako da oba 
zajedno pokazuju jug, opet će se odbiti. Ali ako jedan poka- 
zuje sjever, a drugi jug, oni će se privući. U njihovu magnetizmu 
ima energije. m 

Ako jako trljamo neki predmet, npr. češalj, on će privlačiti 
sitne komadiće papira. 

Neke tvari postaju pozitivno a neke negativno nabijene elektri- 
citetom. Pozitivne i negativne privlače se poput suprotnih po- 
lova magneta, a istovjetne se odbijaju. To nam ukazuje na 
energiju, koja je učinak sadržanog elektriciteta. 


ŠTO JE NAFTA? 


Nafta je masna zapaljiva tekućina koja se nalazi ispod površine 
Zemlje. Ona je poznata još iz starih vremena. Obično je tamno- 
smeđa, gotovo crna i nekad se nalazi kao plin ili je opet u 
krutom stanju kao asfalt. Nafta je produkt raspadanja sitnih 
morskih organizama koji su živjeli prije više milijuna godina. 

7 X GDJE JE | KADA 
"Arna POSTAVLJENA PRVA 
ja fi BUSOTINA NAFTE? 
L 
io a u Pennsylvaniji — Sjedinje- 
T_ M ne Američke Države. To je 
E bio početak današnje naftne 
“a KL , «. ž . 
" : urama industrije. Mjesto se zove Ti- 
kaz s tusville i s memorijalnim 
Silo a : parkom posvećeno je Edwi- 
IRO | | nu L. Drakeu. 
= m Dotada je nafta jednostavno 
neiskorišteno istjecala, a lo- 
kalno stanovništvo upotreb- 
ljavalo ju je za liječenje. 
Kad su ljudi uvidjeli da ra- 
finirana nafta može služiti 


za rasvjetu, Drake je počeo 
s bušenjem. 


Prvu bušotinu napravio je 
Edwin L. Drake 1859. godine 





Crtež presjeka bušotine. 


KAKO SE IZVODI PODMORSKO BUŠENJE NAFTE? 


Nafta se ne nalazi samo na kopnu nego i pod morem. Na 
primjer, prostor nalazišta može početi na obali, pa se prote- 
zati do ispod mora. 

Ima više načina crpljenja nafte ispod mora. Jedan je ploveća 
platforma, koja sadrži kompletno postrojenje potrebno za crpljenje 
nafte u manjim ili većim morskim dubinama. 

ŠTO JE RAFINERIJA NAFTE I KAKO RADI? 


Prije upotrebe nafta mora biti prerađena u rafineriji, gdje se 
iz nje dobije više različitih proizvoda. Nafta se razlikuje po 
kvaliteti, po mjestu nalazišta i, po metodama rafiniranja. Desti- 
lacijom se dobiva plin, benzin, parafin, ulja za podmazivanje, 
dizel i druga pogonska goriva, te asfalt. To se obavlja grija- 
njem sirove nafte u takozvanom tornju za frakcioniranje. Toranj 
je podijeljen u odjeljenja, i vruća nafta ulazi pri dnu tornja 
kao para. Sirova nafta ima mnogo raznih sastojaka, a svaki 
od njih vrije i isparuje se na drugoj temperaturi. Pare na dnu 
tornja najtoplije su, a one na višim dijelovima hladnije. Na 
dnu svakog odjeljenja različite se pare kondenziraju i pretvaraju 
u tekućine na različitim nivoima. Benzin se sakuplja na vrhu, 
parafin nešto niže, a druga ulja još niže. Tako se sirova nafta 
pretvara u različite frakcije, koje se dalje prerađuju. 

KAŽI MI NEŠTO O MASERIMA I LASERIMA... 


Masere kao i lasere pronašao je dr Charles H. Townes, ko- 
ji im je dao i nazive. MASER je skraćenica za mikrovalno 
pojačavanje stimulirano emisijom radijacije (engl. Microwave 
Amplification by the Stimulated Emission of Radiation). Dr Townes 
je zaključio da, ako možemo upravljati valovima radara, radija 
| televizije, možemo to isto i s mnogo kraćim valovima infra- 


ocrvenih i ultravioletnih zraka. Budući da su im valne dužine 


mnogo manje, nazvane su mikrovalovi. God. 1954. dr Townes 
je usavršio prvi maser, kojim je mogao poslati tanku zraku 


mikrovalova do određenog cilja. 


Dr Townes je nastavio raditi na vidljivom svjetlu i 1960. je 
proizveo prvi optički maser, koji je nazvao laser po prvim slo- 
vima naziva — svjetlosno pojačavanje stimuliranjem emisije ra- 
dijacije (engl. Light Amplification by the Stimulated Emission of 
Radiaton). Sunčano svjetlo može se usmjeriti pomoću običnog 
povećala, i tako progoriti papir. Razumije se, laser je mnogo 
kompliciraniji. Sva svjetlost putuje jednakom brzinom, ali svjetlost 
različitih boja ima različitu količinu energije. Kod lasera se svjetlo 
KOncentrira u klinastu zraku, a energija se toliko pojača, da je 
milijun puta toplija od sunčanog svjetla. Laser se može upo- 
trebljavati za bušenje ili rezanje kovina ili čak dijamanta. Služi 
i u kirurgiji. Npr., bradavica može biti tako brzo odstranjena da 
bolesnik i ne primijeti zahvat. 


KAKO SVJETLO POSTAJE ENERGIJA ? 


Svjetlo se pretvara u energiju procesom, koji se zove fotosin- 
teza. Tako zelene biljke pretvaraju sunčano svjetlo u ugljiko- 
hidrate ili hranu. Svjetlo pada na list biljke i zajedno s kloro- 
filom, vodom i ugljičnim dioksidom pretvara se u ugljikohidrate, 
tj. šećer i škrob. To opet daje biljkama energiju potrebnu za 
rast i razvoj ploda. Biljožderi također indirektno upotrebljavaju 
svjetlo kao izvor energije. Svjetlo je zapravo oblik energije i 
Širi se elektro-magnetskim valovima. 

KAKO TRENJE 
PROIZVODI ENERGIJU? 


Ako trljate ruke, one će postati tople. To 
je zbog trenja. Ako trljate dvije cigle, i 
one će se zagrijati. Stupanj trenja ovisi o 
grubosti površine koja se trlja. Komadići 
leda imat će vrlo slabo trenje, cigle će 
imati jače. Dužim trenjem može se izazvati 
vatra, kao što je to otkrio pračovjek trlja- 
jući jedan suhi štapić o drugi. Vidimo da 
trenje proizvodi toplinsku energiju. Ako 
trljamo komadić jantara svilenom tkaninom, 
trenje će izazvati nastanak elektriciteta u 
jantaru, koji će tada privlačiti komadiće 
papira ili perja. Tako trenje proizvodi i 
električnu energiju. : 


Trljaj suhi štapić u udu- 
bini komada drveta, i tre- 
nje će izazvati vatru 


KOLIKO SE GORIVA TROŠI U SVIJETU? 


Svake godine cijeli svijet potroši 5,000.000.000 tona goriva, što 
iznosi oko 1,75 tona po osobi. Ta brojka uključuje sva goriva 
— drvo, ugljen, naftu itd. Očekuje se da će se broj stanovni- 
štva do kraja ovog stoljeća podvostručiti. Udvostručit će se dakle 
i potrošnja goriva, pa ćemo 2000. godine trošiti 10,000,000.000 
tona goriva. 

Znanstvenici se već sada pitaju dokad će trajati rezerve go- 
riva, jer su rezerve gotovo iscrpljene, pa se traga za novim 
izvorima. 

ŠTO JE GORIVO? 


Gorivo je svaka tvar koja se dade zapaliti, pa proizvodi to-' 
plinu, što se upotrebljava .u domaćinstvima, tvornicama _ ili u 
transportu. Ima mnogo vrsta goriva, a zajednička im je karak- 
teristika: sva gore i izgaraju. Najčešća su goriva: drvo, ugljen, 
treset, ugljeni plin, prirodni plin, benzin, mineralna, životinjska 
i biljna ulja i alkohol. 


KOJA ĆE SE VRSTA GORIVA UPOTREBLJAVATI 
U BUDUĆNOSTI? 


Odgovor je, čini se, u tome da ćemo morati pronaći neki nov 
izvor energije, npr. sunčanu ili nuklearnu energiju. Znanstvenici 
su već otkrili, da se pomoću sunčane energije mogu pokretati 
strojevi. Nedavno je u laboratorijima kraj Pariza konstruiran 
stroj koji pomoću sunčane energije pokreće parni stroj. Sun- 
čana energija služila je i astronautima za pogon malih letje- 
lica pri spuštanju na Mjesec. 





Sunčana energija služila je astronautima za pokretanje malih letjelica, a može se upo- 
trebljavati i za grijanje domaćinstava. 


KAKVU SVE PRIMJENU MOŽE NAĆI NUKLEARNA 
ENERGIJA U BUDUĆNOSTI? 


Osim za atomske centrale ta se energija već upotrebljava za 
pokretanje podmornica i brodova. Prednost je nuklearne energije 
kao goriva u tome, što se može sama održavati i stvarati unu- 
tar nuklearnog reaktora. U budućnosti će se nuklearna energija 
primjenjivati za avionske i željezničke motore. 

KOJA GORIVA GRIJU NAŠE KUĆE? 


Najčešće gorivo koje se iskorištava za grijanje domaćinstva jest 
ugljen. Danas ima mnogo tipova tvorničkih goriva koja stvaraju 
vrlo malo dima. Ugljen je najekonomičnije iskorišten u kućan- 
stvu, ako se upotrebljava za loženje u centralnom grijanju. Ve- 
liki bojler opskrbljuje tada toplinom cijelu kuću radijatorima u 


svim prostorijama. Kao gorivo za centralno grijanje može: 


služiti i nafta, koja se drži u spremištu izvan kuće. Neki se 
bojleri zagrijavaju plinom. Za grijanje domaćinstva upotrebljava 
se i električna struja. 


KAKO MJERIMO TOPLINU ? 


Toplina se mjeri džulima. Za mjerenje topline služe posebne 
sprave, kalorimetri. Ima ih različitih. Takozvani ledeni kalorime- 
tar, na primjer, mjeri toplinu po količini otopljenog leda. Ter- 
mometrom se mjeri temperatura a ne toplina. On pokazuje i 
Koliko je nešto toplo ili hladno, a sprave za mjerenje topline 
pokazuju količinu topline koju nešto sadrži. 


CIJENA GORIVA? 

Cijena goriva često se mijenja i u neprekidnom je porastu. 
Cim poskupi jedna vrsta goriva, poskupit će i druga. Najjefti- 
nija goriva danas su ugljen, i plin. 

KAKVO SE GORIVO UPOTREBLJAVA ZA 
SVEMIRSKE RAKETE? 


Jedno od najsnažnijih kemijskih goriva je vodik. Za svemirske 
rakete upotrebljava se ohlađen na —253*C, kad postaje tekući. Da 
bi kisik postao tekući treba ga ohladiti na —182,5*C. Na —253*C 
on postaje čvrst poput leda. 

Najsnažnija svemirska raketa jest Saturn V, primijenjena za pro- 
jekte Apollo i Skylab u Sjedinjenim Američkim Državama. Ona 
troši gotovo 13,5 tona goriva u sekundi u trenutku samog po- 
lijetanja. Prvi stupanj koristi se tekućim kisikom i kerozinom, a 
drugi i treći tekućim kisikom i tekućim vodikom. 


| ŠTO JE STROJ? 


Stroj radi na principu pretvaranja toplinske ili kemijske energije 
u mehaničku energiju. Primjeri su parni stroj, motori s unutar- 
njim sagorijevanjem, dizel motori, raketni, mlazni, plinski i zračni 
motori. 





Presjek motora s unutarnjim sagorijevanjem: usisavanje, tlačenje, paljenje i pražnjenje. 


ŠTO JE VANJSKO 1 UNUTARNJE SAGORIJEVANJE ? 


Kad se govori o unutarnjem sagorijevanju, misli se na motore 
s unutarnjim sagorijevanjem. Najbolji su primjer automobilski mo- 
tori. 

Vanjsko sagorijevanje primjenjuje se kod parnih strojeva gdje 
gorivo izgara izvan stroja. 


39 


POKAŽI Mi ' | Parni turbinski generator 
NEKA VOZILA Lokomobil | a 
TJERANA 

PARNIM STROJEM... 





dum 


Parobrod 


Vrtuljak 


40 41 


KAKO RADI MOTOR AUTOMOBILA ? 


Automobil pokreće motor s unutarnjim sagorijevanjem koji se u 
svojem najjednostavnijem obliku sastoji od cilindra i klipa što 
prianja unutar njega. lako prianja uz cilindar, klip može kliziti 
slobodno dolje—gore. Jedan kraj poluge pričvršćen je na donji 
kraj klipa, a drugi je kraj spojen vratilom s kotačem zamaš- 
njakom. Okretanje kotača zamašnjaka uzrokuje potiskivanje klipa 
prema dolje, pri čemu mješavina zraka i benzina bude usisana 
u cilindar kroz ventil na vrhu. Kotač zamašnjak nastavlja se 
okretati uslijed vlastite sile, a to uzrokuje potiskivanje klipa 
prema gore. Pošto je klip potisnut gore, tlači mješavinu zraka 
i benzina u vrhu cilindra. U takvom stanju mješavina pod tim 
pritiskom postaje vrlo eksplozivna, i dovoljna je iskra da dode 
do eksplozije. Eksplozija djeluje da se klip zajedno s prijeno- 
snim polužjem potisne prema dolje. Pomak vratila potisnuo je 
klip u cilindru prema gore. Nesagorivi plinovi u cilindru po- 
tiskuju se van kroz ventil, i cijeli se proces ponavlja. 

Takav motor zove se četverotaktni, jer uključuje četiri pomaka: 
usisavanje, tlačenje, paljenje i pražnjenje. Automobilski motori 
ne mogu raditi samo s jednim cilindrom, nego ih ima četiri 
ili više. Tada svaki cilindar radi zasebno, sa međusobno po- 
maknutim vremenskim ciklusima. 


KAKO RADI PARNA LOKOMOTIVA ? 


Danas se parna lokomotiva još malogdje upotrebljava. Ugljen 
se stavlja u predio za loženje, i vrući plinovi prolaze cijevima 
do kotla. Te cijevi okružene su vodom koja se grije, sve dok se 
ključanjem ne pretvori u paru. U međuvremenu plinovi i dim 
izlaze kroz dimnjak. Para se diže sve do vrha kotla, gdje prolazi 
u regulacioni ventil i nastavlja put kroz cijev. Ponovo se grije 
pomoću plinova koji prolaze prema dimnjaku, i pod velikim pri- 
tiskom ulazi u parnu komoru. Ovdje se regulira klipnim venti- 
lima. Ušavši kroz otvor para potiskuje klip unatrag, a taj je 
klip pričvršćen na polugu, koja povezuje kotače i pokreće ih 
naprijed —natrag. 

DIJELOVI PARNE LOKOMOTIVE 


Crtež prikazuje rad lokomotive 


A Dimna komora F Plamenice 

B Dimnjak G Regulacioni ventil 
C Sigurnosni ventil H Plamenište 

D Grijači cijevi | Rešetka 

E Klip J Kabina 


ŠTO JE DIZEL MOTOR I KAKO RADI? 


To je tlačno-izgarajući motor s unutarnjim sagorijevanjem, ali 
nije potrebna električna iskra da bi on počeo raditi. Ipak, ima 
nekoliko sličnosti sa benzinskim. Klip pri početnom udaru ne 
uranja u mješavinu zraka i goriva, nego samo u zrak. Dalje, 
klip se pomiče unatrag, i tako jako potiskuje zrak, koji se ugrije 
na više od 1650“C. Kada klip dostigne kraj toga potisnog udara, 
crpka ubrizga gorivo u obliku maglice. Sada zrak cilindra, bu- 
dući da je vruć, uzrokuje paljenje goriva. Gorenje proizvodi 
plinove, koji povezani s toplim zrakom, snažno potiskuju klip 
prema dolje. Na kraju udar izbacuje ispušne plinove. 

Cijeli proces zatim se ponavlja, i tako se lokomotiva pokreće. 
Benzinska lokomotiva radi na istom principu, samo što za razliku 
od dizel lokomotive upotrebljava mnogo čišće gorivo. 

KAKO RADI ELEKTRIČNI MOTOR? 


Električni motor vrlo je sličan dinamu, ali mu je princip rada 
suprotan. Dinamo pretvara mehaničku energiju u električnu, a 
električni motor električnu energiju pretvara u mehaničku. Ako se 
vratimo unatrag do dinama Michaela Faradaya, znamo da on 
ima bakrenu ploču između dvaju polova potkovičastog magneta. 
Kad je Faraday okrenuo ručicu pričvršćenu na ploči, potekla je 
električna struja između ruba ploče i osovine. Ako bismo učinili 
obrnuto i poslali električnu struju u osovinu i ploču, ova bi se 
okrenula, i to bi bio primitivan oblik električnog motora. Pravi 
električni motori mnogo su kompliciraniji. Ploča je tvrd okrugao 
komad željeza, koji se zove armatura, ovijen navojem žice. 
Potkovičasti magnet jest komad mekog željeza također obavijen 
navojem žice. Kad struja prolazi kroz jedan od njih, pretvara 
ih u elektro-magnete. Polovi tih dvaju magneta djeluju jedan 
protiv drugoga, ako su isti (sjever—sjever i jug—jug), ali se pri- 
vlače ako su suprotni (sjever i jug). Budući da se armatura 
može okretati na svojoj osovini, privlačenje i odbijanje između 
dvaju elektro-magneta djelovat će da se ona okreće. 


Presjek modernog Kablovi motora 


tipa električnog 
automobilskog motora 

Dovod zraka 


NA KOJEM PRINCIPU RADI AUTOMOBILSKI 
ELEKTRIČNI MOTOR? 


Danas još ima vrlo malo takvih automobila u upotrebi. Obično 
su to tipovi prijevoznih vozila, npr. za razvoženje mlijeka ili kruha. 
Prilično su spori i ne mogu ići na velike udaljenosti. Ta se 
vozila pokreću pomoću baterija, koje tjeraju električni motor, a 
ovaj pokreće kotače. Bilo je mnogo pokušaja izrade takvih tipova 
automobila. Ferdinand Porsche izradio je auto s baterijsko-elek- 
tričnim motorom, s pogonom na prednje kotače. God. 1902. 
Porsche je proizveo i auto na benzinsko-električni pogon. Upo- 
trijebio je običan benzinski motor koji je tjerao dinamo. Struja 
proizvedena dinamom sprovodi se do električnog motora s po- 
gonom na prednje kotače. 


KAKO RADI CRPKA? 


Crpke imaju različite primjene, ali im je prin- 
cip rada isti. Proces usisavanja jednak je 
Kao kad pijemo tekućinu na slamku. Obična 
crpka za vodu radi na isti način. Crpka je 
Cilindar s dnom pričvršćenim na cijev, koja je 
spojena na izvor vode. Na vrhu cilindra je ot- 
vor. Unutra je klip koji klizi gore—dolje. 
Klip ima malu rupu na sredini spojenu s 
ventilom na vrhu poput zaklopke. Slična zak- 
lopka smještena je preko cijevi na dnu ci- 
lindra. Klip je spojen sa šipkom koja prolazi 
kroz vrh cilindra do ručice. Ako podignemo 
ručicu, to će potisnuti klip prema dolje, tlačeći 
zrak sve dok se ne otvori ventil na klipu. 
Sada ćemo potisnuti ručicu prema dolje, što neš piikazvis koker 
će gurnuti klip prema gore. To zatvara ventil (leg ručice SOS BDIJE 
klipa, ali i otvara ventil cijevi i usisava vodu. reguliraju tok istjecanja 
Voda se diže i otvara ventil na klipu, te vode. 

izlazi. 

